Ratpenat de doble serrell

context: Tanmateix, un estudi del 2006 de Carlos Ibáñez i col·laboradors descobriren que M. nattereri contenia en realitat diverses espècies críptiques amb seqüències d'ADN molt diferents, encara que amb diferències morfològiques petites o inexistents. Una d'elles, trobada al sud de la península Ibèrica, fou identificada com a M. escalerai.[13] Les poblacions de les muntanyes del nord d'Espanya representen una altra espècie («Myotis sp. A»), que ara també es coneix als Alps.[14] Un estudi del 2009 basat en els gens mitocondrials citocrom b i ND1 revelà que el parent més proper de M. escalerai és una espècie encara no anomenada del Marroc anteriorment inclosa a M. nattereri («Myotis sp. B»), i que té una relació més llunyana amb altres membres del grup Myotis nattereri.[15] Es calcula que M. escalerai i l'espècie marroquina divergiren fa aproximadament 2 milions d'anys.[16] Uns mesos més tard, es trobà el primer exemplar de M. escalerai a França.[17] Un estudi del 2011 descobrí una cinquena presumpta espècie dins del complex («Myotis sp. C»), que viuria a la península Itàlica i tindria M. sp. A com a parent més proper,[18] però un altre estudi publicat el mateix any inclogué aquestes poblacions a M. sp. A.[19] Aquest últim estudi, d'I. Salicini i col·laboradors, féu servir seqüències de sis gens nuclears per confirmar que M. escalerai és una espècie a part i que té una relació propera amb M. sp. B.[20]
qas: answers: text: Carlos Ibáñez
question: Qui va fer l'estudi l'any 2006?

answers: text: petites o inexistents
question: Com eren les diferències morfològiques entre espècies?

answers: text: una cinquena presumpta espècie
question: Què va descobrir l'estudi del 2011?

answers: text: a la península Itàlica
question: On viu la cinquena espècie?

answers: text: en els gens mitocondrials citocrom b i ND1
question: En què estava basat l'estudi del 2009?

context: Ángel Cabrera descrigué el ratpenat de doble serrell el 1904 a partir de quatre espècimens provinents de dues localitats de l'est d'Espanya. Elegí el nom específic escalerai en honor de l'entomòleg espanyol Manuel Martínez de la Escalera, que recollí dos espècimens d'aquesta espècie a Bellver (Catalunya).[4] Com que Cabrera no designà cap de les dues localitats (Bellver i el municipi valencià de Foios) com a localitat tipus, els científics posteriors han citat les dues. Actualment es considera que Foios és la localitat tipus per ser la primera que fou mencionada per Cabrera.[5][6] Cabrera apuntà que el ratpenat de doble serrell era un parent proper del ratpenat de Natterer (M. nattereri)[7] i el 1912 Gerrit S. Miller es referí a M. escalerai com a sinònim d'aquesta espècie. Adduí que un dels caràcters que Cabrera havia proposat per distingir-los era degut a una alteració produïda durant la preparació dels espècimens de ratpenat de doble serrell en alcohol.[8] La classificació de Miller prevalgué gairebé durant un segle[1] i, de fet, el mateix Cabrera assumí el 1914 que M. escalerai no era una espècie vàlida.[9]
qas: answers: text: Ángel Cabrera
question: Qui va descriure el ratpenat de doble serrell el 1904?

answers: text: Manuel Martínez de la Escalera
question: En honor a qui està escollit el nom específic escalerai?

answers: text: del ratpenat de Natterer
question: De qui era parent proper el ratpenat de doble serrell?

answers: text: un segle
question: Quant temps prevalgué la classificació de Miller?

answers: text: que M. escalerai no era una espècie vàlida
question: Què va assumir Cabrera?

context: El ratpenat de doble serrell és un ratpenat gris de mida mitjana similar al ratpenat de Natterer. Té el pelatge llarg i suau, amb el dors marronós i el ventre tirant a blanc. Els peus són de color gris fosc. Gran part de la cara és rosa, mentre que el musell és puntat i presenta pèls llargs al llavi superior que semblen un bigoti. Les orelles són llargues i el seu color oscil·la entre marró i gris. El trague, una projecció de la vora interior de l'orella, és prou llarg per arribar al mig de l'orella, és de color gris a groc i es va fent fosc a mesura que s'allunya de la base.[21] Alguns científics creuen que es diferencia del ratpenat de Natterer per la presència d'un serrell a la membrana caudal,[6][22][9], però A. M. Hutson, especialista en ratpenats, sosté que aquesta característica no serveix per distingir les dues espècies.[23] A més a més, la presència d'un esperó en forma de «S» a l'uropatagi, que s'acosta al mig de la membrana, és un tret distintiu d'aquesta espècie. El seu vol baix, les seves ales grans i la rapidesa amb la qual les bat fan que es pugui moure per l'aire de manera precisa i àgil.[22]
qas: answers: text: llarg i suau
question: Com té el pelatge?

answers: text: un bigoti
question: Què semblen els pèls llargs al llavi superior?

answers: text: a la membrana caudal
question: On té el serrell el ratpenat?

answers: text: un esperó en forma de «S»
question: Què té a l'uropatagi?

context: Es tracta d'un ratpenat de mida mitjana i majoritàriament grisenc, però amb la regió ventral més clara. Té el musell puntat, la cara rosa i les orelles llargues. Les seves ales grans en fan un volador àgil. Té una envergadura d'entre 245 i 300 mm i pesa entre 5 i 9,5 g. Tot i que s'assembla molt al ratpenat de Natterer, se'n diferencia per alguns trets de la membrana caudal. El ratpenat de doble serrell és considerat una espècie «vulnerable» o amb «dades insuficients» a diverses parts de la seva distribució.
qas: answers: text: puntat
question: Com té el musell?

answers: text: rosa
question: De quin color té la cara?

answers: text: Les seves ales grans
question: Què fa que sigui un volador àgil?

answers: text: entre 5 i 9,5 g
question: Quant pesa?

answers: text: alguns trets de la membrana caudal
question: Què el diferencia del ratpenat de Natterer?